Steven Mnuchin

**Steven Terner Mnuchin** (uttales IPA: /məˈnuːʃɪn/; født 21. desember 1962 i New York City i USA),er en amerikansk bankmann og investor som var USAs finansminister i Donald Trumps første regjering.

## Liv og virke
### Bakgrunn
Steven Mnuchin var nest yngste sønn av en jødisk familie. Slektsnavnet Mnuchin er avledet av det utbredte hebraiske navnet Menachem / Menahem.  Hans far var Robert E. Mnuchin fra Washington i Connecticut, og moren var Elaine Terner Cooper fra New York.

Familiens røtter var i Russland.  Mnuchins oldefar Aaron Mnuchin var født i Tsarrussland og ble diamanthandler i Belgia, og emigrerte i 1916 til USA. Steven Mnuchins bestefar, Leon Mnuchin, var advokat, og grunnla en yachtklubb i The Hamptons på Long Island utenfor New York.

Steven Mnuchin avla bacheloreksamen i nasjonaløkonomi ved Yale University i 1985. Ved siden av sina studier var han redaktør for tidsskriftet *Yale Daily News*.

Mnuchins mor var en mangeårig investor hos Bernie Madoff. Etter at moren hans døde tidlig i 2005, likviderte Mnuchin og broren hans alle investeringene hennes - og tjente 3,2 millioner dollar. En domstol bestemte at penger som kom fra Bernie Madoff bare kunne hentes inn fra personer som hadde fått utbetalt penger fra ham mindre enn to år før Madoffs bedrifter kollapset i desember 2008.

### Karriere
Etter studiene arbeidet Mnuchin for Goldman Sachs mellom årene 1985 og 2002. Mnuchin samarbeidet også med George Soros.

Etter flere jobber innen finans ble han finansansvarlig i Donald Trumps presidentkampanje i 2016.

Han var også en betydelig størrelse innen amerikansk film på finansierings- og produsentsiden. I løpet av årene 2014 til 2017 var han *Executive Producer* for filmene (2014:) *[[The Lego Movie]]*, *[[Winter's Tale]]*, *[[Edge of Tomorrow]]*, *[[Jersey Boys (film)|Jersey Boys]]*, *[[This Is Where I Leave You]]*, *[[The Judge]]*, *[[Annabelle (film)|Annabelle]]*, *[[Inherent Vice]]*, *[[American Sniper (film)|American Sniper]]*, *[[Blended]]*; (2015:) *[[Run All Night]]*, *[[Get Hard]]*, *[[Mad Max: Fury Road]]*,  *[[Entourage (film)|Entourage]]*,  *[[San Andreas (film)|San Andreas]]*,  *[[Vacation]]*,  *[[The Man from U.N.C.L.E. (film)|The Man from U.N.C.L.E.]]*,  *[[Black Mass]]*,  *[[The Intern]]*,  *[[Pan (film fra 2015)|Pan]]*,  *[[Our Brand Is Crisis]]*,  *[[In the Heart of the Sea (film)|In the Heart of the Sea]]*,  *[[Focus (film)|Focus]]*,  *[[Jupiter Ascending]]*; (2016:) *[[How to Be Single]]*, *[[Midnight Special]]*, *[[Batman v Superman: Dawn of Justice]]*, *[[Keanu]]*, *[[The Conjuring 2]]*, *[[Central Intelligence]]*, *[[The Legend of Tarzan]]*, *[[Lights Out (2016 film)|Lights Out]]*, *[[Suicide Squad (film)|Suicide Squad]]*, *[[Sully (film)|Sully]]*, *[[Storks (film)|Storks]]*, *[[The Accountant]]*, *[[Collateral Beauty]]*; (2017:) *[[Lego Batman-filmen|The Lego Batman Movie]]*, *[[Fist Fight]]*, *[[CHiPs (film)|CHiPs]]*, *[[Going in Style]]*, *[[Unforgettable (2017 film)|Unforgettable]]*, *[[King Arthur: Legend of the Sword]]*, *[[Wonder Woman (2017)|Wonder Woman]]*, *[[The House (2017 film)|The House]]*, ** og *[[The Disaster Artist (film)|The Disaster Artist]]*.

### Finansminister

Etter Trumps valg-seier nominerte han Mnuchin til posten som USAs finansminister i sitt kabinett. Nomineringen av Mnuchin ble godkjent av USAs senat den 13. februar 2017 og samme dag ble Mnuchin tatt i ed som finansminister.

Som finansminister støttet Mnuchin en forestått skattereform i 2017, og gikk inn fore en reduksjon av selskapsskattene. Mnuchin støttet en delvis tilbakekallelse av Dodd-Frank. *Watchdog*-grupper rettet kritikk mot Mnuchins bruk av regjeringsfly også til personlig bruk.

Mnuchin giftet seg med skuespillerinne Louise Linton, den 24. juni 2017. Blant gjestene i bryllupet var president Donald Trump, og daværende visepresident Mike Pence ledet seremonien.

## Referanser


## Eksterne lenker
* 
* 
*